
ŠIAULIŲ MIESTO SAVIVALDYBĖS ŽEMĖS VALDYMO SKYRIUS

SPRENDIMO„DĖL PRITARIMO PERLEISTI NUOSAVYBĖS TEISE PRIKLAUSANTĮ BUTĄ IR ŪKINIO PASTATO DALIS ŽEMĖS SKLYPE TILŽĖS G. 269, ŠIAULIŲ MIESTE“

AIŠKINAMASIS RAŠTAS

2024 m. gegužės___ d.
Šiauliai

Parengto sprendimo projekto tikslai ir uždaviniai:
Sprendimo tikslas gauti Šiaulių miesto savivaldybės tarybos pritarimą perleisti D. J. nuosavybės teise priklausantį butą (unikalus Nr. 2993-8007-9019:0004) pastate 1A2p (unikalus Nr. 2993-8007-9019) ir butui tenkančias 78/1000 dalis pastato 2I1p (unikalus Nr. 2993-8007-9028), esančias suformuotame bendrai naudojamame 0,0968 ha ploto valstybinės žemės sklype (unikalus Nr. 2901-0005-0456, kadastro Nr. 2901/0005:456) adresu Tilžės g. 269, Šiaulių mieste.
Dabartinis sprendimo projekte aptariamų klausimų reguliavimas:
D. J. nuosavybės teise priklausantis butas (unikalus Nr. 2993-8007-9019:0004) pastate 1A2p (unikalus Nr. 2993-8007-9012) ir butui tenkanti 78/1000 dalis pastato – ūkinio pastato, yra suformuotame bendrai naudojamame 0,0968 ha ploto valstybinės žemės sklype (unikalus Nr. 2901-0005-0456, kadastro Nr. 2901/0005:456), tačiau D. J. nėra sudariusi valstybinės žemės nuomos sutarties.
Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 2 punkte nurodyta, kad taisyklėmis privalo vadovautis Žemės įstatymo 11 straipsnio 1 dalies 3 punkte nurodytas subjektas, organizuodamas ir vykdydamas kitos paskirties valstybinės žemės sklypų pardavimo procedūras, ir 9 straipsnio 1 dalies 1, 2 ir 4 punktuose nurodyti subjektai, organizuodami ir vykdydami kitos paskirties valstybinės žemės sklypų (jų dalių) nuomos procedūras.
Sprendimo projekte numatytos naujos teisinio reglamentavimo nuostatos:
Nenumatoma.
Priėmus sprendimą, galimos pasekmės (tiek teigiamos, tiek neigiamos).
Teigiamos pasekmės – priėmus sprendimą teigiamų pasekmių nenumatoma. 
Neigiamos pasekmės – priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikia.
Sprendimui įgyvendinti reikalingos lėšos.
Sprendimo projekto įgyvendinimui papildomos lėšos nebus reikalingos. 
Sprendimo projekto antikorupcinis vertinimas.
Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Deimantė Jurgelytė, tel. 8 41 509 585. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

